钦定古今图书集成/理学汇编/文学典/第118卷 > 林琦
## 钦定古今图书集成/理学汇编/文学典/第118卷 > 林琦

按《福建通志》：“琦字镜甫，福清人。崇祯丙子举人，三上
公车不第，慨然曰：‘是乌足当吾意，吾自有千古也’。迺
闭户著《伦史鸿文》一书，上自姚姒，下迄当代，凡有关
系名教者皆辑焉。丙戌挈妻子栖海坛之君山，结庐
桃华坞上，著《云水集》以自娱。有猾陈某者，利岛民财，
假名内附，实欲图霸。岛中以谋要琦，琦大怒，骂且殴”
之，遂遇害。方琦为猾害时，则有窃其颅埋者。及琦妻
子持丧舟归，拕捩不少动。欻有岛民奔告琦颅埋处，
遂径得其元归葬焉。